Ek verstaan hoekom die man wat my werk voor my gedoen het aan ‘n hartaanval dood is. Hier in die kantoor. Wragtag, Ek verstaan.
Ek is so besig dat ek nie kans kry om te hoes of te poep nie. En die vet weet my baas maak dit nie makliker nie. Die probleem is dat hy heeldag loop en planne maak en skedules in sy kop uit werk. En dan wanneer hy by my kom (wat die skedules moet beplan) , dan verduidelik hy net so half en verwag dat ek moet verstaan , want dit maak mos nou vir hom in sy kop sin.
My gat vat nie grond nie. In die laaste week het my werkslas verdubbel. Ons kantoor is besig met die laaste prep en afrondingswerk vir die ‘Launch’ van die nuwe VW AMAROK. Ek sal julle dit sê – Dis ‘n flippen mooi bakkie !!!!